|  |  |  |
| --- | --- | --- |
| **ACADEMIA DE ŞTIINŢE**  **A MOLDOVEI**  **SECŢIA ŞTIINŢE EXACTE ȘI INGINEREȘTI**  **bd. Ştefan cel Mare , 1**  **MD-2028 Chişinău, Republica Moldova**  **Tel. (373-22) 21-24-68**  **Fax. (373-22) 21-24-68**  **E-mail: ssit@asm.md** | antet | **ACADEMY OF SCIENCES**  **OF MOLDOVA**  **DIVISION OF EXACT AND ENGINEERING SCIENCES**  **Stefan cel Mare Ave., 1**  **MD-2001 Chisinau, Republic of Moldova**  **Tel. (373-22) 21-24-68**  **Fax. (373-22) 21-24-68**  **E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.02.37A Modele matematice si calcul performant in soluţionarea problemelor cu caracter aplicativ, director proiect dr. hab. HÎNCU Boris, Universitatea de Stat din Moldova.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “înaltă”.

* A fost elaborat un model matematic discret nou, bazat pe noţiunea de relaţie multi-ară, ca submulţime a produsului cartezian a unei mulţimi de elemente arbitrare. A fost elaboratun algoritm eficient pentru soluţionarea problemei medianei pe complexul de cuburi abstracte. Au fost soluţionate unele jocuri combinatoriale pe complexe de relaţii multi-are și problema de divizare/acoperire a unei structuri discrete cu mulțimi d-convexe (cazul grafurilor neorientate). Rezultatele obținute la studierea diferitor tipuri de jocuri au fost folosite la soluționarea problemei schimbului valutar.

Rezultatele a fost publicate într-o monografie editată în țară, o lucrare metodică, 1 articol în reviste cu factor de impact, 2 articole în reviste naționale de categoria A și 22 teze la conferințe.

*Aplicarea practică* a rezultatelor – pozitivă. Rezultatele pot fi utilizate în domeniile economiei naționale pentru optimizarea proceselor cu necesitatea ulterioară de a lua decizii în situații de risc, de incertitudine și impact informațional. Aceste rezultate pot fi de asemenea utilizate în procesul educațional.

*Participarea tinerilor* – suficientă. Din 12 cercetători științifici, 3 sunt tineri.

*Participarea în proiecte internaționale* – pozitivă. Colaboratorii proiectului au participat in proiect internațional: PROJECT GRANT CPEA-LT-2016/10003

A fost prezentat in cadrul Programului de Stat 2020-2023 proiectul “Elaborarea modelelor și metodelor matematice, cu implementarea algoritmilor bazați pe calcul paralel, la soluționarea problemelor practice”.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – A fost utilizată tehnică de calcul modernă.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

Dr. Adelina Dodon